**ΔΕΛΤΙΟ ΤΥΠΟΥ**

**ΙΑΝΟΥΑΡΙΟΥ, ΦΕΒΡΟΥΑΡΙΟΥ, ΜΑΡΤΙΟΥ, ΑΠΡΙΛΙΟΥ 2019**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΙΑΝΟΥΑΡΙΟ, ΦΕΒΡΟΥΑΡΙΟ, ΜΑΡΤΙΟ, ΑΠΡΙΛΙΟ ΤΟΥ 2019**

1. **ΣΥΝΑΝΤΗΣΕΙΣ ΠΡΟΕΔΡΟΥ ΠΣΕΠΕ**

* **ΣΥΜΜΕΤΟΧΗ ΤΟΥ ΠΣΕΠΕ ΣΤΟ INTERNATIONALCONFERENCE ΤΟΥ ΙΝΣΤΙΤΟΥΤΟΥ ΝΑΥΤΙΛΙΑΚΗΣ ΚΑΙ ΟΙΚΟΝΟΜΙΚΗΣ ΣΤΡΑΤΗΓΙΚΗΣ (IMES) INSTITUTE ΠΟΥ ΔΙΕΞΑΧΘΗΚΕ ΣΤΟΝ ΒΟΛΟ ΣΑΒΒΑΤΟ 16/3/2019**

ΜΕΤΑΞΥ ΤΩΝ ΟΜΙΛΗΤΩΝ ΗΤΑΝ **ΚΑΙ Ο ΠΡΟΕΔΡΟΣ κ. ΝΙΚΟΛΑΟΣ ΜΑΥΡΙΚΟΣ**

* **Ο Πρόεδρος κ. Νικόλαος Μαυρίκος παρευρέθηκε στη συνάντηση που οργανώθηκε στην Επιχειρηματική Λέσχη του ΕΒΕΠ τη Τρίτη 26/3/19 με τον Γενικό Διευθυντή Τελωνείων & ΕΦΚ κ. Κωνσταντίνο Μουρτίδη.**

Ο κ. Μαυρίκος ανέπτυξε εμπεριστατωμένα στο Γ.Δ.Τ. τα κάτωθι κυριότερα προβλήματα που πλήττουν τον κλάδο του εφοδιασμού πλοίων, για τα οποία δόθηκε ιδιαίτερη προσοχή και υπήρξε άμεση ανταπόκριση από τη μεριά του Γ.Δ.Τ.

* **ΠΟΛ 1167/13 εγκύκλιος. Επιστολή ΕΒΕΠ 1195/21-3-18**

Εμπόδια στην εξαγωγή προϊόντων τα οποία παραδίδονται από εγκατεστημένο στο εσωτερικό της χώρας μας «πωλητή» σε εγκατεστημένο σε άλλα κράτη μέλη της ΕΕ «αγοραστή» και προωθούνται για απευθείας εξαγωγή σε τρίτη χώρα από τον αγοραστή.

Στην εμπορική πρακτική συμβαίνει συχνά να παραδίδονται εμπορεύματα από εγκατεστημένο στο εσωτερικό της χώρας μας πωλητή σε εγκατεστημένους σε άλλα κράτη μέλη της ΕΕ αγοραστές, οι οποίοι όμως επιθυμούν να εξάγουν τα αγορασθέντα προϊόντα απευθείας από την Ελλάδα υποβάλλοντας οι ίδιοι τις σχετικές τελωνειακές διατυπώσεις (ΕΔΕ εξαγωγής), χωρίς να μεταφερθούν προηγουμένως στο κράτος μέλος εγκατάστασής τους.

* **Βελτίωση των διατυπώσεων για ολοκλήρωση της εξαγωγικής διαδικασίας**

Η ενημέρωση του τελωνείου εξόδου σχετικά με την παραλαβή των εμπορευμάτων από τα θαλάσσια ή αεροπορικά μέσα μεταφοράς (μήνυμα ΙΕ547 κατάλογος εμπορευμάτων) παρά το γεγονός ύπαρξης αυτού του μηνύματος δεν εφαρμόζεται στην πράξη.

Αποτέλεσμα αυτών των χειρόγραφων διατυπώσεων είναι να καθυστερεί η τελική έκδοση βεβαίωσης εξαγωγής (μήνηυμα ΙΕ599) και να μην ασκούνται τα δικαιώματα που απορρέουν από την εξαγωγή έγκαιρα όπως είναι η απαλλαγή ή η επιστροφή ΦΠΑ, η πίστωση.

* **Τροποποίηση της διασάφησης εξαγωγής μετά την έκδοση της άδειας παραλαβής (Συνοδευτικό Έγγραφο Εξαγωγής)**

Σύμφωνα με το άρθρο 173 Εν.Τ.Κ (καν. 952/2013) (π.χ αλλαγή του φορτηγού αυτοκινήτου μεταφοράς) προβλέπεται δυνατότητα διόρθωσης της διασάφησης μετά την έκδοση της άδειας παραλαβής ύστερα από σχετική αίτηση του ενδιαφερομένου, προκειμένου ο διασαφιστής να μπορέσει να συμμορφωθεί με τις υποχρεώσεις που απορρέουν από την υπαγωγή των εμπορευμάτων στο συγκεκριμένο τελωνειακό καθεστώς.

Ζητήθηκε σε διασάφηση εξαγωγής τέτοια τροποποίηση του αριθμού φορτηγού αυτοκινήτου (θέση 18) λόγω του ότι δεν ήταν δυνατή η μεταφορά των εμπορευμάτων με το φοτηγό που είχε δηλωθεί αρχικά, η οποία δεν έγινε δεκτή από το τελωνείο με συνέπεια τη δημιουργία προβλημάτων στην ομαλή εξαγωγή των εμπορευμάτων.

* **Τμηματική έξοδος των εξαγομένων εμπορευμάτων από το ίδιο ή διαφορετικά τελωνεία εξόδου.**

Σύμφωνα με τις διατάξεις του άρθρου 331 παρ. 1γ) του καν. 2015/2447 όταν προσκομίζεται στο τελωνείο εξόδου μόνο ένα μέρος των εμπορευμάτων που καλύπτονται από τη διασάφηση εξαγωγής το πρόσωπο που προσκομίζει τα εμπορεύματα αναφέρει την ποσότητα των εμπορευμάτων που προσκομίζονται πραγματικά.

Σύμφωνα με το άρθρο 333 παρ. 5, εάν εμπορεύματα που καλύπτονται από μία διασάφηση εξαγωγής ή επανεξαγωγής διακινούνται προς τελωνείο εξόδου και στη συνέχεια εγκαταλείπουν το τελωνειακό έδαφος της Ένωσης **ως περισσότερες της μιας αποστολές λόγω απρόβλεπτων περιστάσεων**, το τελωνείο εξόδου ενημερώνει το τελωνείο εξαγωγής σχετικά με την έξοδο της κάθε αποστολής.

Από τις διατάξεις αυτές προκύπτει ότι παρέχεται η δυνατότητα στον εξαγωγέα να ζητά την έξοδο ένος μέρους των αναφερόμενων στην διασάφηση εξαγωγής εμπορευμάτων και να προσκομίζει τα ελλείποντα εμπορεύματα μεταγενέστερα (τμηματική έξοδος).

Παρά την ύπαρξη των ως άνω διατάξεων, τα ελληνικά τελωνεία δεν επιτρέπουν την τμηματική έξοδο με συνέπεια, όταν λείπει ένα τμήμα των αναφερομένων στη διασάφηση εξαγωγής εμπορευμάτων, να μην είναι δυνατή η έξοδος των υπολοίπων εμπορευμάτων.

* **Θεσμοθέτηση νέου τελωνειακού περιβόλου για την καλύτερη και ασφαλή εξυπηρέτηση των συναλλασσομένων και των υπαλλήλων του Α΄Τελωνείου Πειραιά**

Έχει σταλεί σχέδιο απόφασης από το Α΄ Τελωνείο Πειραιά μέσω τελωνειακής περιφέρειας από τον Οκτώβριο του 2018 για καθορισμού τελωνειακού περιβόλου στον οποίο θα προσκομίζονται τα προς εξαγωγή εμπορεύματα. Δεν έχει εκδοθεί ακόμη η σχετική απόφαση.

Ο Γενικός Διευθυντής Τελωνείων υποσχέθηκε ότι η απόφαση αυτή θα εκδοθεί σύντομα.

* **Μη εφαρογή από την ελληνική Τελωνειακή Διοίκηση του άρθρου 270 του Ενωσιακού Τελωνειακού Κώδικα (καν. 952/2013) σύμφωνα με τις κατευθυντήριες γραμμές της Γενικής Δ/νσης Φορολογίας και Τελωνειακής Ένωσης (TAXUD) της ΕΕ.**
* Απαλλαγή από ΦΠΑ και ΕΦΚ όταν η πώληση των εφοδίων γίνεται σε πρόσωπο που εκμεταλλεύεται χώρο του πλοίου **για παροχή υπηρεσιών σίτισης και ψυχαγωγίας (εστατόρια, μπαρ) κατά παραχώρηση του πλοιοκτήτη.**

* Απαλλαγή από δασμούς και ΕΦΚ των τροφοεφοδίων που παραδίδονται σε **επαγγελματικά τουριστικά πλοία γραμμών εξωτερικού**
* Απαλλαγής από δασμούς και ΕΦΚ των τροφοεφοδίων που παραδίδονται σε **αλιευτικά πλοία που αλιεύουν σε διεθνή ύδατα**
* Απαλλαγή από ΦΠΑ εφοδίων που παραδίδονται **σε πολεμικά πλοία - άρθρο 27 παρ. 1 περ. α) υποπερ. δδ) και γ) του Ν. 2859/00 Κώδικας ΦΠΑ όπως έχει τροποποιηθεί με το άρθρο 111 του Ν. 4514/2018 (ΦΕΚ 14/Α).**
* **Η ΠΟΛ 1187/26.10.2018 Απόφαση του Διοικητή ΑΑΔΕ**, με τους όρους που έχει θέσει για την παράδοση εμπορευμάτων σε πλοία που διενεργούν δραστηριότητα **«στην ανοιχτή θάλασσα»,** η καθιέρωση επί πλέον υποχρεώσεων, σε συνδυασμό με την ασάφεια των διατάξεων, **δημιουργούν προβλήματα στον ομαλό εφοδιασμό πλοίων από τις ελληνικές εφοδιαστικές επιχειρήσεις.**
* **Εξειδίκευση των μέτρων δέουσας επιμέλειας (due diligence)** στην εφοδιαστική αλυσίδα βιομηχανοποιημένων καπνών (έχει σταλεί από Πανελλήνιο Σύλλογο Εφοδιαστών Πλοίων και Εξαγωγέων **σχετική επιστολή Νο 829/27.11.2018 και επιστολή υπενθύμισης 867/19.3.2019** με Α)Παρατηρήσεις και Β) Ερωτήματα σχετικά με την εφαρμογή της αριθ. ΔΣΤΕΠ Δ 1075428/2018 ΑΥΟ (ΦΕΚ 1813/Β/21-5-2018) για την εξειδίκευση των μέτρων δέουσας επιμέλειας (due diligence) στην εφοδιαστική αλυσίδα βιομηχανοποιημένων καπνών.
* **ΠΟΛ 1184/2018 (ΦΕΚ 4512/Β)** **Δεν μπορεί κανένας φορέας να αναγνωρίσει τελωνειακή αποθήκη, διότι δεν έχει κοινοποιηθεί εγκύκλιος**
* **Συνάντηση Ανοιχτού Διαλόγου με Αναπληρωτή Υπουργό Οικονομίας & Ανάπτυξης κ. Στέργιο Πιτσιόρλα**, προκειμένου να διερευνηθούν οι ανάγκες, να προσδιοριστούν οι δυνατότητες και οι προοπτικές των Επιχειρήσεων που δραστηριοποιούνται στον τομέα της Ναυπηγοεπισκευής και του Ναυτιλιακού Εξοπλισμού, ενόψει των εξελίξεων στη Βιομηχανική Πολιτική σε Ευρωπαϊκό και Διεθνές Επίπεδο.

Δόθηκε υπόμνημα ΠΣΕΠΕ με (8) ενότητες θεμάτων, μεταξύ των οποίων και η μη εφαρμογή του αρ. 270 ΤΟΥ ΕΝΩΣΙΑΚΟΥ ΤΕΛΩΝΕΙΑΚΟΥ ΚΩΔΙΚΑ (ΚΑΝ. 952/2013) ΚΑΙ ΤΩΝ ΚΑΤΕΥΘΥΝΤΗΡΙΩΝ ΓΡΑΜΜΩΝ (GUIDELINES) ΤΗΣ ΓΕΝΙΚΗΣ ΔΙΕΥΘΥΝΣΗΣ ΦΟΡΟΛΟΓΙΑΣ ΚΑΙ ΤΕΛΩΝΕΙΑΚΗΣ ΕΝΩΣΗΣ (TAXUD) ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ (Αρμόδια

1. **ΘΕΜΑΤΑ ΠΡΟΣ ΕΝΗΜΕΡΩΣΗ**

* **ΕΝΗΜΕΡΩΣΗ ΓΙΑ ΤΟ MASTERPLAN - ΟΛΠ ΑΕ**

Ο Πρόεδρος του Δ.Σ ενημέρωσε τα μέλη για την εξέλιξη του MASTERPLANαπό τον ΟΛΠ (COSCO) στο οποίο προβλέπεται η επέκταση των δραστηριοτήτων της COSCO πέρα από τη διαχείριση των εισαγομένων εμπορευμάτων στο χώρο της ελεύθερης ζώνης και στο χώρο του εμπορίου με προβλέψεις ανέγερσης και λειτουργίας ξενοδοχείων, μονάδων εστίασης,logisticscenters κλπ.

* **ΗΛΕΚΤΡΟΝΙΚΗ ΤΙΜΟΛΟΓΗΣΗ - ΗΛΕΚΤΡΟΝΙΚΑ ΒΙΒΛΙΑ.**

Με την καθιέρωση της ηλεκτρονικής τιμολόγησης, οι συναλλαγές **θα παρακολουθούνται, θα διασταυρώνονται και θα επαληθεύονται αυτόματα** τη στιγμή της πραγματοποίησης τους, καθόσον θα καταστεί δυνατός ο τριπλός διασταυρωτικός έλεγχος των στοιχείων των εκδιδόμενων τιμολογίων μεταξύ:  
Α) της ΑΑΔΕ (με την άμεση και ηλεκτρονική παραλαβή των στοιχείων των πωλήσεων των επιχειρήσεων καθημερινά)

Β) των τραπεζών(με τις ηλεκτρονικές πληρωμές μέσω e-banking, POS και άλλων μέσων ηλεκτρονικής πληρωμής)

Γ) των δύο εκάστοτε συναλλασσόμενων (με την ηλεκτρονική αποστολή από τον εκδότη των εκδοθέντων τιμολογίωνκαι την αυτόματη επιβεβαίωση των δεδομένων των τιμολογίων από τον λήπτη)

Έτσι κατά αυτόν τον τρόπο, όχι μόνο τα πλαστά αλλά και εικονικές συναλλαγές θα είναι αδύνατο πλέον να πραγματοποιηθούν.

* **ΑΠΟΦΑΣΗ ΑΝΟΙΓΜΑΤΟΣ ΥΠΟΚΑΤΑΣΤΗΜΑΤΩΝ ΠΣΕΠΕ ΣΕ ΘΕΣΣΑΛΟΝΙΚΗ, ΠΑΤΡΑ, ΚΑΤΑΚΟΛΟ**

Το Διοικητικό Συμβούλιο του Πανελληνίου Συλλόγου Εφοδιαστών Πλοίων και Εξαγωγέων αποφασίζει το άνοιγμα παραρτημάτων στην περιοχή του Ν. Θεσσαλονίκης, Ν. Αχαΐας και Ν. Ηλείας.

Ο σκοπός των παραρτημάτων είναι η εξυπηρέτηση των επιχειρήσεων μελών μας αλλά ταυτόχρονα και η επέκταση της δράσης του Συλλόγου σε αυτές τις περιοχές. Σημειώνεται ότι στις τρεις αυτές περιοχές υπάρχουν λιμάνια (Θεσσαλονίκη, Πάτρα, Κατάκολο) και οι επιχειρήσεις μέλη μας θα έχουν τη δυνατότητα να βελτιώσουν την εμπορική τους δραστηριότητα και να επωφεληθούν από την ανάπτυξη συνεργιών.

Για την εξυπηρέτηση των αναγκών των παραρτημάτων, θα αναζητηθούν χώροι προς μίσθωση, ώστε να μπορούν να αποτελέσουν και χώρους οργάνωσης επιμορφωτικών προγραμμάτων από τον Σύλλογο μας.

* **ΕΠΙΣΤΟΛΗ ΑΠΑΝΤΗΤΙΚΗ 875/27.3.19 ΠΡΟΣ ΕΥΡΩΠΑΪΚΗ ΕΠΙΤΡΟΠΗ ΓΙΑ ΕΣΤΙΑΤΟΡΙΑ ΠΛΟΙΩΝ.**

Στην επιστολή αυτή επαναφέρεται το θέμα της απαγόρευσης από την ελληνική τελωνειακή διοίκηση εφοδιασμού πλοίων όταν τα εφόδια πωλούνται σε επιχειρήσεις που ασκούν επί των πλοίων δραστηριότητες εστίασης ή ψυχαγωγίας του πληρώματος και επιβατών (εστιατόρια, μπαρ). Με την επιστολή αυτή προσπαθούμε να πείσουμε την υπεύθυνη του ΦΠΑ της Γενικής Δ/νσης Φορολογίας και Τελωνειακής Ένωσης της Ε. Επιτροπής, ότι οι συγκεκριμένες επιχειρήσεις που παραλαμβάνουν τα εφόδια είναι εγκατεστημένες επί του πλοίου και δρουν ως φορείς αυτού, αφού η δραστηριότητα αυτή τους ανατίθεται από τον υπεύθυνο πλοιοκτήτη ή την ναυτιλιακή εταιρία που διαχειρίζεται το πλοίο.

* **ΕΠΙΣΤΟΛΗ ΔΙΑΜΑΡΤΥΡΙΑΣ 873/22.3.19 Θέσπιση εξαίρεσης κυκλοφορίας των φορτηγών αυτοκινήτων (Φ.Ι.Χ.) κατά τη διάρκεια της θερινής περιόδου που μεταφέρουν εφόδια πλοίων γραμμών εξωτερικού - Επαναφορά αιτήματος.**

Με την επιστολή ζητείται να επαναφερθεί η ρύθμιση που είχε γίνει με την αριθ. ΚΥΑ Δ5α/64352/10310/22-12-2015 (ΦΕΚ 3654/Β), με την οποία προβλέπονταν εξαίρεση από την απαγόρευση κυκλοφορίας κατά τους θερινούς μήνες για τα φορτηγά που μεταφέρουν εφόδια πλοίων γραμμών εξωτερικού.

* **ΕΠΙΣΤΟΛΗ ΥΠΕΝΘΥΜΙΣΗΣ 867/19.3.19 ΔΣΤΕΠ Δ 1075428 ΕΞ2018 ΦΕΚ 1813 Β 21.5.18 «Εξειδίκευση των μέτρων δέουσας επιμέλειας (duediligence) στην εφοδιαστική αλυσίδα βιομηχανοποιημένων καπνών»**

Ο Πρόεδρος ενημέρωσε το Δ.Σ ότι εάν δεν μας απαντήσουν εντός ευλόγου χρονικού διαστήματος, θα στείλουμε επιστολή με την οποία θα αποδεικνύουμε ότι οι διατάξεις της ως άνω Απόφασης δεν εφαρμόζονται για τους εφοδιαστές πλοίων, αλλά μόνο για τους φορείς που διαθέτουν καπνικά προϊοντα στην εγχώριο αγορά.

* **ΕΠΙΣΤΟΛΗ ΥΠΕΝΘΥΜΙΣΗΣ 868/19.3.19 Απαλλαγή από ΦΠΑ εφοδίων που παραδίδονται σε πολεμικά πλοία σύμφωνα με το άρθρο 27 παρ. 1 περ α) υποπερ. δδ) και γ) του Ν. 2859/00 Κώδικας ΦΠΑ όπως έχει τροποποιηθεί με το άρθρο 111 του Ν. 4514/2018 (ΦΕΚ 14/Α) – υπενθύμιση**

Με την επιστολή αυτή τονίζουμε ότι προβλέπεται ρητά απαλλαγή από ΦΠΑ για τον εφοδιασμό όλων των πολεμικών πλοίων που αναχωρούν για λιμάνι της αλλοδαπής και κατά συνέπεια πρέπει να εκδοθεί εγκύκλιος που να δίνει οδηγίες στα τελωνεία για να χορηγούν την ως άνω απαλλαγή.

* **ΕΠΙΣΤΟΛΗ ΥΠΕΝΘΥΜΙΣΗΣ 869/19.3.19 Απαλλαγή από ΦΠΑ των τροφοεφοδίων που παραδίδονται σε αλιευτικά και τουριστικά πλοία - Υπενθύμιση.**

Με την επιστολή αυτή τονίζουμε ότι με τις διατάξεις του άρθρου 27 του Κώδικα ΦΠΑ (Ν. 2859/00) όπως τροποποιήθηκε με το ν. 4514/2018 για την ανοιχτή θάλασσα προβλέπεται ρητά απαλλαγή από ΦΠΑ για τα εφόδια που παραδίδονται σε αλιευτικά υπερπόντιας αλιείας και για επαγγελματικά τουριστικά πλοία που εκτελούν κυκλικά δρομολόγια στα οποία περιλαβάνονται τόσο νησιά όσο και νησιά που ανήκουν εκτός της ελληνικής επικράτειας.

* **Ένταξη ΠΣΕΠΕ στην Πράξη «Κατάρτιση και πιστοποίηση γνώσεων και δεξιοτήτων εργαζομένων για την απόκτηση νέων γνώσεων, δεξιοτήτων και ικανοτήτων σε ειδικότητες Εφοδιαστικής Αλυσίδας» με Κωδικό ΟΠΣ 5035177 στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020»**

Εγκρίθηκε με έγγραφη ενημέρωση 2700/882/Α3 19/4/19 η ένταξη του ΠΣΕΠΕ στο πρόγραμμα επιμόρφωσης με τον ως άνω τίτλο το οποίο θα αποδώσει στον Σύλλογο σημαντικό χρηματικό ποσό.

* + Αίτημα από OCEAN για αύξηση συνδρομής μας το 2020 από **1.500 σε 2.600**.

*Ο Πρόεδρος του Δ.Σ δήλωσε ότι είναι αδύνατη η πληρωμή τόσο μεγάλου ποσού. Τελικά αποφασίστηκε να ζητηθούν περισσότερες πληροφορίες σχετικά με τα έξοδα που προέκυψαν και κατέστησαν αναγκαία την αύξηση της συνδρομής.*

*Στείλαμε επομένως την κάτωθι σχετική γραπτή απάντηση στις 18/4/19:*

Dear Mr. Olsen

As we didn't attend the Windsor OCEAN meeting on 28/3/2019, we are astonished from you e-mail suggesting the increase of the membership fee.

For PSEPE it will be very difficult if not impossible to respond to an increase of more than 90% of the current subscription. (from 1500 to 1600)

Regarding this increase we would like to have more detailed information about  the reasons for this increase, and in particular, about the new costs incurred and the necessity of adjustment of the membership fee.

Thank you in advance

Best Regards

Nick Mavrikos

* Τη Τετάρτη 17/4/2019 στα γραφεία του Συλλόγου μας πραγματοποιήθηκε η τακτική συνεδρίαση του Διοικητικού Συμβουλίου μας. Τη συνεδρίαση τίμησε με την παρουσία του, κατόπιν προσκλήσεως του Προέδρου μας κ. Νικολάου Μαυρίκου, ο υποψήφιος Ευρωβουλευτής με τη Ν.Δ., και Πρόεδρος του “International Propeller Club” των Η.Π.Α., του Λιμένα Πειραιά κ. Γιώργος Ξηραδάκης.

Ο Πρόεδρος υπέδειξε στα μέλη του ΔΣ ότι ο κ. Ξηραδάκης με την εκλογή του στην Ευρωβουλή θα συμβάλλει στο να αποκτήσει ο ναυτιλιακός και ο εφοδιαστικός κλάδος στην Ελλάδα επιτέλους την αναγκαία «φωνή» στις Βρυξέλλες.

Ο κ. Γ. Ξηραδάκης, περιγράφοντας την επαγγελματική του πορεία, τόνισε με ιδιαίτερη ευαισθησία ότι ως εκπρόσωπος της θαλάσσιας οικονομίας και της ελληνικής ναυτιλίας, θα προασπίσει με κάθε τρόπο τα συμφέροντα της θαλάσσιας οικονομίας και την ενίσχυση της εξωστρέφειας.

Ο κ. Μαυρίκος ανέπτυξε στον κ. Ξηραδάκη τα κυριώτερα προβλήματα που αντιμετωπίζει ο κλάδος των εφοδιαστών πλοίων στην Ελλάδα, λόγω της μεγάλης γραφειοκρατίας, του άνισου διαδικαστικού, τελωνειακού & φορολογικού - επιχειρηματικού περιβάλλοντος σε σχέση μ’ αυτό των εφοδιαστών άλλων κρατών στην λεκάνη της Μεσογείου π.χ. Ισπανία, Ιταλία, Τουρκία, Ισραήλ, Αίγυπτο.

* Ο Πρόεδρος παρευρέθηκε κατόπιν προσκλήσεως του ΕΒΕΠ σε συναντήσεις που διεξήχθησαν στο ΕΒΕΠ με υποψήφιους Ευρωβουλευτές, όπως η κα Μαρία Σπυράκη, ο κ. Νίκος Παπανδρέου και ο κ. Γιώργος Ξηραδάκης

Ο Πρόεδρος εξέθεσε τα κυριότερα προβλήματα του κλάδου των εφοδιασμών πλοίων στη χώρα μας. Το ουσιαστικό αποτέλεσμα των εν λόγω συναντήσεων ήταν ότι θα τηρηθεί μια επικοινωνία με τους ως άνω υποψήφιους Ευρωβουλευτές, προκειμένου οι τελευταίοι να συμβάλλουν στην επίλυση των προβλημάτων με τη θεσμική τους ιδιότητα.